Publication: Magyar Közlöny
Issue: MK-1999-85 (Year: 1999, Number: 85)
Era: 1990-2004
Section: o) az illetékekről szóló 1990. évi XCIII. törvény
Paragraph Index: 131

(1) A 2. § (2) bekezdésének f) pontja szerinti előminősítést a szakmai érdekképviseleti szövetségek koordinációs szervezete, a Vállalkozói Érdekegyeztető Fórum (a továbbiakban: VÉF) és az országos gazdasági kamarák végzik el a GM EKH egyetértésével meghirdetett követelményrendszer és eljárási rend szerint. Kontingentált vállalkozási exportot csak előminősítéssel rendelkező cég és alvállalkozó végezhet. Az előminősítésért folyamodó cégek tevékenyégének értékelése azoknak a szakmai és gazdasági feltételeknek a figyelembevételével történik, amelyek a munkavállalók külföldre történő kiküldését szakmailag alátámasztják. Az előminősítés szakmák szerint meghatározott tevékenységekre, két évre szóló érvényességgel adható. Ha az előminősítés nem a meghirdetett követelmények és eljárási rend szerint történt, és azt a cég, illetve alvállalkozó alapos okkal sérelmesnek tartja, annak felülvizsgálatát kérheti a GM EKH-tól, amely a sérelmes döntést indokolt esetben megváltoztathatja.

Source: https://magyarkozlony.hu/hivatalos-lapok/1ab92e517fbe7c76e8f670fadcd7f5317fa224d7/dokumentumok/88b266f906ba85894b70ee750cffda4efd590376/letoltes